《放舟漫兴》
宋代·胡宏

宿雨喜初霁，湖光照人明。
狂风撼林木，万里波涛清。
放舟东山撼，兰菊有奇英。
实德自不掩，清香远相迎。
侵晨来露布，已罢西南征。
挺挺湖海豪，涕泗成纵横。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。